**Oznámenie** **k zápisu detí do Materskej školy, Prečín 275,**

**na školský rok 2020/2021**

Riaditeľka Materskej školy v Prečíne, v zmysle § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a v súlade s § 3 vyhlášky MŠ SR č. 306/2008 Z. z, o materskej škole, oznamuje, že žiadosti o prijatie dieťaťa do materskej školy na školský rok 2020/2021 **sa** budú prijímať v budove materskej školy

**od 30. apríla 2020 do 31. mája 2020**

Zákonný zástupca predloží riaditeľke MŠ vyplnenú a **podpísanú žiadosť**  spolu **s lekárskym potvrdením o zdravotnej spôsobilosti dieťaťa** **na pobyt v kolektíve**, ktorého súčasťou je aj údaj o **povinnom očkovaní** v zmysle § 24 ods. 7 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.

**Tlačivo žiadosti** si zákonný zástupca môže vyzdvihnúť v materskej škole, alebo si ho stiahnuť z internetovej stránky Obce Prečín: [www.precin.eu](http://www.precin.eu)

Osobná účasť detí na zápise do materskej školy nie je potrebná.

**Podmienky prijímania detí do materskej školy**

Podmienky prijímania detí do materskej školy sú stanovené riaditeľkou materskej školy a boli prerokované a schválené pedagogickou radou školy podľa § 59 zákona č.245/2008 o výchove a vzdelávaní (školský zákon) a v zmysle § 3 vyhlášky MŠ SR č. 306/2008 Z. z. o materskej škole.

***Prednostne sa prijímajú deti:****,*

* ktoré dovŕšili piaty rok veku,
* s odloženým začiatkom plnenia povinnej školskej dochádzky
* s dodatočne odloženým začiatkom plnenia povinnej školskej dochádzky

***Ostatné podmienky prijatia:***

* deti vo veku od troch rokov (ktoré dovŕšia tri roky k 31.08.2020), s uprednostnením skôr narodených
* deti, ktorých súrodenci budú navštevovať materskú školu aj v nasledujúcom školskom roku

V prípade zvýšeného záujmu o prijatie dieťaťa do materskej školy sa bude prihliadať na **prednostné prijatie detí s trvalým bydliskom v obci Prečín.** Prednostné prijímanie detí nie je povinnosťou, závisí od voľnej kapacity zariadenia.

**Deti** **mladšie ako tri roky,** t.j. od dvoch rokov veku, možno prijať **len vtedy**, ak sú uspokojené žiadosti zákonných zástupcovdetí podľa vyššie uvedených zákonných a ostatných podmienok, a **ak je ešte voľná kapacita** materskej školy a **dieťa má osvojené základné hygienické a sebaobslužné návyky**.

**Písomné rozhodnutie** o prijatí/neprijatí dieťaťa na predprimárne vzdelávanie oznámi riaditeľka materskej školy zákonnému zástupcovi najneskôr **do 30. júna 2020**.

Daniela Beniaková, riaditeľka materskej školy